《卫河阻风同张陈两生小饮作》
明代·胡应麟

何限萧条色，相看一坐中。乍收霞脚雨，仍起石尤风。

逆浪冲飞鹭，惊沙没断鸿。移文岩际满，独此滞征蓬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。